Diari Oficial de la Generalitat Valenciana


Sumari del DOGV 2795, del 19-07-1996 (1996/838848)

RESOLUCIÓ de 13 de juny de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme de 10 de maig de 1996, que aprova definitivament la modificació puntual del Pla General d'Ordenació Urbana del Campello, relativa a les alineacions d'un tram del carrer Llauradors.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2795

Data del DOGV
:   19-07-1996

Secció del DOGV
:   ALTRES DISPOSICIONS

Número del document
:   1996/838848


Data del document
:   13-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 13 de juny de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme de 10 de maig de 1996, que aprova definitivament la modificació puntual del Pla General d'Ordenació Urbana del Campello, relativa a les alineacions d'un tram del carrer Llauradors.   
La Comissió Territorial d'Urbanisme, en la sessió del dia 10 de maig de 1996, va adoptar l'acord següent:  
«Vist l'expedient de referència i d'acord amb els següents  
Antecedents de fet  
Primer  
L'Ajuntament, en la sessió plenària d'1 de febrer de 1996, va acordar-ne l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 27 d'octubre de 1995, i en un dels diaris de major difusió provincial el 29 de setembre de 1995, sense que s'haja presentat cap al·legació.  
Segon  
La documentació està integrada per una memòria justificativa, plànols d'informació i d'ordenació.  
Tercer  
Aquest expedient té per finalitat corregir la problemàtica de les alineacions projectades en el Pla General a l'estat de la urbanització existent en un carrer de sòl urbà, i afecta al tram final del carrer de Llauradors en una longitud aproximada de 50 metres.  
Consideracions tecnicojurídiques   
Primera  
La tramitació s'estima correcta d'acord amb el que estableixen els articles 38, 39, 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés l'abast de la modificació proposada.  
Segona  
La documentació s'estima completa de conformitat amb els articles 27.1, 28.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i el 97 del Reglament de Planejament, en tot allò que siga aplicable al contingut de la proposta.  
Tercera  
Les determinacions d'aquest expedient es consideren en línies generals correctes, per la qual cosa no hi ha obstacles a la seua aprovació definitiva des de les perspectives de les exigències de la política urbanística i territorial de la Generalitat, tal com arreplega l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
En aquest sentit, la transcendència de la modificació és mínima i afecta exclusivament l'"ordenació detallada" del sòl urbà consolidat en un tram de carrer, amb increment de l'espai públic, però no de l'edificabilitat, als efectes de l'article 55.3 de la Llei Reguladora de l'Activitat Urbanística.  
Quarta  
La Conselleria d'Agricultura i Medi Ambient ha emés un informe favorable al tractament atorgat a la Colada dels Llauradors, ja que la modificació millora la coincidència del seu traçat amb el carrer, contra el que estableix el planejament original que es modifica.  
Cinquena  
La Comissió Territorial d'Urbanisme és l'òrgan competent per a l'adopció d'aquest acord, a l'empara dels articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels òrgans Urbanístics de la Generalitat Valenciana aprovat pel Decret 77/1996, de 16 d'abril, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, la Comissió Territorial d'Urbanisme acorda:  
1. Aprovar definitivament la modificació puntual del Pla General d'Ordenació Urbana del Campello, relativa a les alineacions d'un tram del carrer Llauradors.  
2. Publicar íntegrament aquest acord d'aprovació en el Diari Oficial de la Generalitat Valenciana a l'efecte de la seua entrada en vigor immediata, de conformitat amb el que disposen els apartats 4.b) i 2 de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que hi manca el document de Normes Urbanístiques.  
Aquesta publicació excusa la seua notificació individualitzada.  
Contra aquesta acord, que no posa fi a la via administrativa, podrà interposar-se un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels òrgans Urbanístics de la Generalitat Valenciana.»  
Alacant, 13 de juny de 1996.- El president de la Comissió Territorial d'Urbanisme: Fernando Modrego Caballero.